recursal/SuperWikiNEXT-32B huggingface dataset:
**தேவன்** (Devan (actor)) மே 5, 1954இல் பிறந்த ஒரு இந்திய திரைப்பட நடிகரும், தொலைக்காட்சி நடிகரும் மற்றும் அரசியல்வாதி ஆவார்.

இளமைப்பருவம்
------------

தேவன், மே 5, 1954 அன்று, இந்தியாவின் திரிச்சூர் மாவட்டத்தில், முக்கியத்துவம் வாய்ந்த ஒரு குடும்பத்தில் பிறந்தார். அவரது தந்தை, ஸ்ரீநிவாசன், ஒரு பொது வழக்கறிஞர் ஆவார். மற்றும் அவரது தாயார் லலிதா, வீட்டு நிர்வாகி ஆவார்.

தேவன் தனது ஆரம்பக் கல்வியினை, திருச்சூரில் உள்ள அரசு மாதிரி மேல்நிலைப்பள்ளியில் நிறைவு செய்தார். அவர் திரிச்சூர் செயின்ட் தாமஸ் கல்லூரியில் பி.எஸ்.சி பட்டம் பெற்றார். பின்னர் முதுகலை வணிக மேலாண்மை படித்து பட்டம் பெற்றார்.

தொழில்
------

தேவன், 1985 ஆம் ஆண்டில் மலையாள திரைப்படமான *வெள்ளமின்* படத்தின் தயாரிப்பாளராக தனது தொழில் வாழ்க்கையைத் துவங்கினார். ஆனால் படத் தயாரிப்புகளில் ஏற்பட்ட தோல்வியின் காரணமாக, படங்களில் நடிக்கத் தொடங்கினார்.

சென்னையில் ஸ்பென்சர் பிளாசாவில் உள்ள தயாரிப்பாளரை அணுகியதன் மூலம் தேவன் துணை நடிகராக நடிக்கத் தொடங்கினார். இவர் நடித்த படங்களில், "ஏகலைவன்", *பாட்ஷா* மற்றும் *இந்திரபிரஸ்தம்* போன்றவை மிகவும் குறிப்பிடத்தக்க திரைப்படங்கள் ஆகும். மேலும், இவர், பல தொலைக்காட்சி தொடர்களில் நடித்தார்.

இவர் கேரள மக்கள் கட்சியின் தலைவராகவும் உள்ளார். இது இந்திய மாநிலமான கேரளாவில் உள்ள ஒரு அரசியல் கட்சியாகும்.

சொந்த வாழ்க்கை
--------------

இவருக்கு ஷோபா, ஷீலா மற்றும் சுரேஷ்பாபு என்கிற மூன்று உடன்பிறப்புகள் உண்டு. புகழ்பெற்ற மலையாள திரைப்பட இயக்குனர் ராமு கரியத், இவரது மாமா ஆவார். இவர், தனது மாமா கரியத்தின் மகளான சுமாவை மணந்தார். இத் தம்பதியருக்கு லக்ஷ்மி என்ற மகள் உள்ளார்.

குறிப்புகள்
-----------

1. 1 2
2. ↑
3. ↑
4. ↑  "In the thick of real action". 16 March 2004. 1 July 2018 அன்று மூலம் பரணிடப்பட்டது. 1 July 2018 அன்று பார்க்கப்பட்டது.
5. ↑  "Developing the negative | The Hindu".
6. ↑  "Sathi Karyat passes away". *Entertainment.oneindia.in*. 2 September 2010. 22 பிப்ரவரி 2014 அன்று மூலம் பரணிடப்பட்டது. 12 January 2018 அன்று பார்க்கப்பட்டது.
7. ↑  "Archived copy". 3 May 2014 அன்று மூலம் பரணிடப்பட்டது. 9 May 2014 அன்று பார்க்கப்பட்டது.CS1 maint: archived copy as title (link)
8. ↑  "വേഷങ്ങളിലെ ദേവസ്പര്‍ശം". 12 January 2018 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் Devan
* Devan at MSI
**தாமஸ் கிரான்மர்** (*Thomas Cranmer*; 2 சூலை 1489 – 21 மார்ச் 1556) ஆங்கிலேய மத சீர்திருத்தத்தின் தலைவர் மற்றும் பின்-சீர்திருத்திய இங்கிலாந்து திருச்சபையின் முதலாம் பேராயர் ஆவார். இவர் இங்கிலாந்தின் எட்டாம் ஹென்றி மற்றும் இங்கிலாந்தின் ஆறாம் எட்வர்டின் ஆட்சிக்காலத்தில் வாழ்ந்துவந்தார். ஆரகானின் கதெரீனிடமிருந்து மன்னர் என்றி விவாகரத்து செய்ய உதவினார், இது உரோமைத் திருச்சபையிலிருந்து இங்கிலாந்தைப் பிரித்தது. இதற்பின் கிரான்மரும் தாமசு குரொம்வெல்லும் இணைந்து 'ராயல் சுப்ரீமசி' எனபடும் அறிக்கையை செயலப்படுத்தினார். இதன்கீழ் அரசர் அல்லது அரசியாரே திருச்சபையின் தலைவராவார்.

இவர் கான்டர்பரியின் பேராயராகப் பணியாற்றிய காலத்தில் இங்கிலாந்து திருச்சபையின் போதனையை சீர்திருத்தினார். இவரே இங்கிலாந்து திருச்சபை, ஆங்கிலிக்க ஒன்றியம் மற்றும் அதில் இணைந்துள்ள வெவ்வேரு திருச்சபைகளின் கொள்கை ம்ற்றும் போதனையின் தந்தை எனக் கூறலாம்.

கிரான்மர் உயிருடன் எரிக்கப்படும் காட்சி
எனினும், என்றியின் ஆட்சியில் இவர் தீவிரமாக எந்த மாற்றங்களையும் செயல்படுத்தவில்லை. எட்வர்டின் ஆட்சியில் இவர் தீவிரமாக இங்கிலாந்தை உரோமைத் திருச்சபையிலிருந்து மாற்றினார். முதலில் இவர் தனது "பொது ஜெப புத்தகம்" (*புக் ஒஃப் காமன் பிரேயர்*) எனும் புத்தகத்தை வெளியிட்டார். இதில் இங்கிலாந்து திருச்சபையின் முழு புதிய வழிபாட்டை போதித்தார். அதுமட்டுமல்லாமல் சமயகுருமாரின் பாலிய விட்டொழிப்பு, திருவிருந்து, வழிபாட்டில் படிமங்களின் பங்கு, மற்றும் தூயர்களுக்கு ஜெபம் செலுத்துவதைக்குறித்து இதில் குறிப்பிடுகிறார்.

இங்கிலாந்தின் முதலாம் மரியாள், ஒரு கத்தோலிக்க அரசி, ஆட்சிக்கு வந்தபொழுது இவர் உயிருடன் எரிக்கப்பட்டார். எனினும், இவரது 'புக் ஒஃப் காமன் ப்ரெயர்' மற்றும் அதிலிருந்து எடுக்கப்பட்ட 39-கட்டுரைகள் இன்னும் வாழ்கிறது.

மேற்கோள்கள்
-----------

1. ↑  Matthew & Harrison 2004; MacCulloch 1996, ப. 340; Ridley 1962, ப. frontispiece
2. ↑  Ridley 1962, ப. 70; MacCulloch 1996, ப. 106
3. ↑  Heinze 1993, ப. 267–271; MacCulloch 1996, ப. 574–582
பாவூர் உலியா 
**பாவூர் உலியா** என்பது நேத்ராவதி ஆற்றில் உள்ள ஒரு தீவாகும். 35 வீடுகளைக் கொண்ட இதுமங்களூரிலிருந்து 12 கி.மீ தொலைவில் உள்ளது. இங்கு ஒரு தேவாலயம் மற்றும் முன்னாள் அரசு பள்ளி ஒன்று உள்ளது. வளர்ச்சியை மேம்படுத்துவதற்காக இதை மே 2017 இல் தென்கன்னட மாவட்டம் ஏற்றுக்கொண்டது.  கோடையில், ஒரு தற்காலிக மர பாலம் தீவை ஆற்றங்கரையுடன் இணைக்கிறது. மழைக்காலத்தில், பொதுமக்களை ஒரு பயணிகள் படகு தீவுக்கு அழைத்துச் செல்கிறது. தீவில் தெரு விளக்குகள், கடைகள் அல்லது மருத்துவ வசதிகள் ஏதுமில்லை. 

 பாவூர் உலியாவில் பள்ளி

சொற்பிறப்பு
-----------

உலியா என்றால் "மீதமுள்ள நிலம்" என்று பொருள்.  நிலவியல் அடிப்படையில் துண்டிக்கப்பட்ட ஓவல் வடிவத்தை ஒத்திருக்கிறது. ஒரு இந்து குடும்பத்தைத் தவிர இங்குள்ள பெரும்பாலான குடும்பங்கள் ரோமன் கத்தோலிக்கர்களாவர். இவர்களின் சொந்த மொழி கொங்கணியாகும். பரங்கிபேட்டையைச் சேர்ந்த கபுச்சின் பாதிரியார்கள்  ஒவ்வொரு ஞாயிற்றுக்கிழமையும் நற்கருணை பிரார்த்தனையைக் கொண்டாட இங்கு வருகிறார்கள். தேவாலயத்தின் பெயர் சிசு இயேசு சேப்பல் என்பதாகும். ஒவ்வொரு ஆண்டும் கிறிஸ்துமஸ் கொண்ட்டாட்டங்களின் போது இளைஞர்கள் மற்றும் குழந்தைகளுக்கு ஒரு கலாச்சார நிகழ்ச்சியை ஏற்பாடு செய்கிறார்கள்.

வாழ்க்கைக்கான ஆதாரம்
--------------------

இங்கு மீன்பிடித்தல் மற்றும் விவசாயம் ஆகியவை அடிப்படை வாழ்க்கை ஆதாரங்களாகும். தேங்காய் மரங்கள் மற்றும் மா மற்றும் பலாப்பழம் போன்ற பிற பழ மரங்கள் தீவில் வளர்க்கப்படுகின்றன. தற்போது, மணல் சுரங்கத்தால் தீவுக்கு பெரும் சேதம் ஏற்பட்டுள்ளது. சுரங்க நடவடிக்கைகள் காரணமாக ஏற்பட்ட சேதங்களை மதிப்பீடு செய்யப்பட்டுள்ளது.

வளர்ச்சி
--------

 பாவூர் உலியா பாலம் 
2014 சூலை 29 செவ்வாய்க்கிழமை, சுகாதார மற்றும் குடும்ப நலத்துறை அமைச்சர் கர்நாடகாவின் யு. டி. காதர் கூறுகையில், பாவூர்-உலியா மக்களின் நீண்டகால கோரிக்கைகளை நிறைவேற்றி கர்நாடக மாநில அரசு, நேத்ராவதி முழுவதும் தொங்கும் பாலம் கட்ட அனுமதி அளித்துள்ளது என்றார்.  இதற்காக ஏற்கனவே ரூ .3 கோடி தொகை வெளியிடப்பட்டுள்ளது.  இந்தப் பாலம் தீவை பிரதான நிலத்துடன் இணைக்கிறது

குறிப்புகள்
-----------

1. ↑  "Zilla panchayat to adopt Pavoor-Uliya". 29 July 2014.
2. ↑  Mendonsa, Kevin (23 April 2017). "Engg Students Try to Bridge Pavoor-Uliya Island to Mainland".
3. ↑  "Pavoor Uliya gets hanging bridge". 29 July 2014.
**தாமஸ் சி. ஜெர்டன்** என்கிற **தாமஸ் கேவரிஹில் ஜெர்டான்** (12 அக்டோபர் 1811 - 12 சூன் 1872) என்பவர். ஒரு விலங்கியளாளர், தாவரவியளாளர், மருத்துவர் ஆவார். இவர் இந்தியாவில் உள்ள பறவைவைகள், தாவரங்கள் ஆகியவற்றை ஆராய்ந்து நூல்களை எழுதியவர். இவர் பணிகளை பாராட்டும் விதமாக இவர் பெயரை சில தாவரங்களுக்கும், பறவைகளுக்கும் (எ. கா. ஜெர்டன் கோர்சர்) பறவையியலாளர்கள் வைத்துள்ளனர்.

பிறப்பு
-------

இவர் இங்கிலாந்தின் டெர்ஹாம் கவுண்டியில் பிறந்தவர். இவருக்கு சிறுவயதிலேயே பறவைகள், தாவரங்கள் ஆகியவற்றின் மீது ஆர்வம் இருந்தது. மருத்துவம் பயின்ற இவர் கிழக்கிந்திய கம்பெனியில் அறுவை சிக்கிச்சை மருத்துவராக இந்தியாவுக்கு 1836இல் வந்தார். அன்றைக்கு சென்னை மாகாணப்பகுதியாக இருந்த நெல்லூர் பகுதியிலும், பின்னர் தலைச்சேரியிலும் பகுதியிலும் பணிபுரிந்தார். புலோரா என்பவரைத் திருமணம் செய்துகொண்டார்.

இந்தியாவில்
-----------

இந்தியவுக்கு வந்த பிறகு பறவைகளின் பதப்படுத்தப்பட்ட உடல்களைச் சேகரிக்கத் துவங்கினார். துவக்கத்தில் தான் சேகரித்த பறவைகளின் பதப்படுத்தப்பட்ட உடல்களை அடையாளம் காண ஸ்காட்லாந்து பறவையியலாளர் வில்லியம் ஜார்டைனுக்கு கப்பலில் அனுப்பிவைத்தார். கெடுவாய்ப்பாக அவரிடம் போய் சேர்வதற்குள் இந்த பதப்படுத்தப்பட்ட பறவை உடல்கள் பூச்சிகளால் சிதைந்துபோனது. இதன் பிறகு வேறுவழியின்றி தான் சேகரிக்கும் பதப்படுத்தப்பட்ட உயிரினங்களையும், தான் உற்றுநோக்குவதையும் குறிப்பெடுக்கத் துவங்கினார். இவரின் குறிப்புகளைக் கொண்டு 'கேட்லாக் ஆப் த இந்தியன் பெனின்சுலா' என்ற நூலை 1839-1840 காலகட்டத்தில் வெளியிட்டார். இதில் 420 பறவைகள் விவரிக்கப்பட்டிருந்தன. இதற்கு முன்னதாக டபிள்யூ. எச். சைக்ஸ் என்பவர் 1830இல் இந்திய பறவைகள் பற்றி புத்தகம் வெளியிட்டிருந்தார். அதில் இடம் பெற்ற பறவைகளைவிட ஜெர்டனின் புத்தகத்தில் இருமடங்கு பறவைகள் இடம்பெற்றிருந்நது சிறப்பு. 1847இல் சென்னையில் இல்லஸ்ட்ரேஷன்ஸ் ஆப் இந்தியன் ஆர்னிதாலஜி என்ற புத்தகத்தை வெளியிட்டார்.

இங்கிலாந்து திரும்புதல்
-----------------------

1862இல் ஜெர்டன் பணி ஒய்வுபெற்று இங்கிலாந்து திரும்பினார். அங்கே இரண்டு தொகுதிகளாக 'தி பேர்ட்ஸ் ஆப் இந்தியா' என்ற நூலை வெளியிட்டார். இந்தியாவில் பறவைகளைப்பற்றி இதற்குப் பிறகு வெளியிடப்பட்ட புத்தகங்களுக்கு இந்த நூலே முன்னோடியாக அமைந்தது.

குறிப்புகள்
-----------

1. ↑  சென்னை 380: சூழலியல் பாதுகாப்புக்கு அடித்தளமிட்டவர்கள், சுந்தர், இந்து தமிழ், 2019 ஆகத்து 24
2. ↑  Anonymous (1872). "Obituary Notices". *History of the Berwickshire Naturalists' club*: 317. .
**பவாலி ஆறு** (*Bavali river*) என்பது 84 கி.மீ நீளமுள்ள ஆறு ஆகும். இது தென்னிந்திய மாநிலமான கேரளாவில் வயநாடு வழியாகச் செல்லும் செகுத்தான்தோல்டில் இருந்து பாய்ந்து கண்ணூரின், முனாம்பு கடவு என்ற இடத்தில் வளப்பட்டணம் வளப்பட்டணம் ஆற்றில் கலக்கிறது. புகழ்பெற்ற சிவன் கோயிலான கொட்டியூர் கோயில்  பவாலி ஆற்றின் வடகரையில் திருவஞ்சிரை எனப்படும் சிறிய ஆற்றின் நடுவில் அமைந்துள்ளது. இந்த ஆற்றங்கரையில் கொட்டியூர் வைசாக மகோத்சவம் நடைபெறுகிறது. இது வாவு பலிப்புழா (வாவலி ஆறு) என்றும் அழைக்கப்படுகிறது.

ஆற்றின் தடம்
------------

பவாலி ஆறு கேரளாவின் வயநாடு மாவட்டத்தில் உள்ள செகுத்தான்தோல்டில் இருந்து தொடங்குகிறது. ஆரம்பத்தில் இந்த ஆறு மேற்குத் தொடர்ச்சி மலைப் பகுதியில் 20 கி.மீ.க்கு மேல் பாய்ந்து அம்பயத்தோட்டை அடைகிறது. பின்னர் கண்ணூர் மாவட்டத்தின் கிழக்கு மலைப் பகுதிகளில் கொட்டியூர் கிராமத்தில் நுழைகிறது. பின்னர் இந்த ஆறு சிறு நகரங்களான சுங்கக்குன்னு, கெளகம், கனிச்சார் , பாலை (கண்ணூர்) (கஞ்சிரப்புழா ஆறு இணையும் இடம்) வழியாக செல்கிறது. பின்னர் ஆரளம் ஆறு பவாலி ஆற்றில் கலக்கும் அய்யப்பன்காவு என்ற இடத்தில் வந்து சேரும். பின்னர் இரிட்டி நகரை நோக்கி பாய்ந்து வேணி ஆறு பவாலி ஆற்றில் கலக்கிறது. பின்னர் பவாலி ஆறு பாடியூர், பெருமண்ணு, இரிக்கூர் பாவண்ணூர் வழியாகச் சென்று இறுதியாக கொய்யம், முனாம்பு கடவு என்ற இடத்தில் வளப்பட்டணம் ஆற்றில் கலக்கிறது.

துணை ஆறுகள்
-----------

* கஞ்சிரப்புழா ஆறு
* ஆரளம் ஆறு
* வேணி ஆறு

புகைப்படங்கள்
-------------

* பாலப்புழாவில் பவாலி ஆறு பாலப்புழாவில் பவாலி ஆறு
* பாலப்புழாவில் பவாலி ஆறுபாலப்புழாவில் பவாலி ஆறு
* பாலப்புழாவில் பவாலி ஆறுபாலப்புழாவில் பவாலி ஆறு
* பாலப்புழாவில் பவாலி ஆறுபாலப்புழாவில் பவாலி ஆறு

சான்றுகள்
---------

1. ↑  "Palchuram waterfalls: a less explored wonder of nature". *மலையாள மனோரமா*. 22 March 2017.
2. ↑  "Major Temples under Malabar Devaswam". 10 August 2013 அன்று பார்க்கப்பட்டது.
3. ↑  "https://www.thehindu.com/todays-paper/tp-national/tp-kerala/festival-time-at-kottiyur/article4796628.ece". 2021-12-03 அன்று பார்க்கப்பட்டது. External link in `|title=` (உதவி)
**மதுரை நாராயணன் கிருஷ்ணன்** (Madurai N. Krishnan) (1928-2005) ஒரு இந்திய இசைக்கலைஞராக இருந்தார். இவர் கர்நாடக இசையில் தேர்ச்சி பெற்றவர். இவர், இசையின் மூன்று அம்சங்களான பாடல்களைப் பாடுவது, பாடல்களை எழுதுவது, மற்றும் இசையமைத்தல் போன்றவற்றில் சிறந்து விளங்கினார். 1992 இல், நான்காவது மிக உயரிய சிவிலியன் விருதான பத்மஸ்ரீ விருது, இந்திய அரசால் அவருக்கு வழங்கப்பட்டது. மற்றும் அதைத் தொடர்ந்து 2003இல், மூன்றாவது மிக உயரிய சிவிலியன் விருதான பத்ம பூசண் விருது வழங்கப்பட்டது. மேலும், அவர் சங்கீத நாடக அகாதமி விருது , யுனெஸ்கோ விருது மற்றும் கலைமாமணி விருதினைப் பெற்றவராவார்.

சுயசரிதை
--------

மதுரை என் கிருஷ்ணன் அக்டோபர் 31, 1928 இல் தென் இந்திய மாநிலமானதமிழ்நாட்டிலுள்ள மதுரையில் பிறந்தார். இவரது தந்தை நாராயண ஐயங்கார், ஒரு ஹரிகதா சொற்பொழிவாளர் மற்றும் சமஸ்கிருதப் பண்டிதராவார். இசைக்கலைஞர்கள் குடும்பத்தில் பிறந்த இவரின்  மூத்த சகோதரர் மதுரை என். ஸ்ரீனிவாச ஐயங்கார், நன்கு அறியப்பட்ட வயலின் கலைஞர் ஆவார். மற்றும் புகழ்பெற்ற இசைக்கலைஞர்களான அரியக்குடி ராமானுஜ ஐயங்கார் மற்றும் ராமநாதபுரம் பூச்சி சீனிவாச ஐயங்கார் ஆகியோர் இவரது உறவினர்கள் ஆவார்கள். இவர், தனது ஆரம்பகால இசை பயிற்சியினை தந்தை மற்றும் மூத்த சகோதரரிடமிருந்து பெற்றுக்கொண்டார். பின்னர், காரைக்குடி தமிழ் இசைப் பள்ளியில் முறையாகப் பயிற்சி பெற்றார். பின்னர், அரியக்குடி வித்துவானிடம், 18 ஆண்டுகள் குருகுல வழியில் , மெலவூரில் தங்கியிருந்து, இசையைக் கற்றுக்கொண்டார். புகழ்பெற்ற இசைக்கலைஞர்களான பாலக்காடு டி. எஸ். மணி ஐயர் மற்றும் வேலூர் ஜி. ராமபத்ரன் ஆகியோருடன் இணைந்து திருப்பதியில் முதன்முறையாகப் பாடினார்.

கிருஷ்ணன், நடனங்களுக்காகவும், மற்றும், திருப்பாவை , நாலாயிர திவ்ய பிரபந்தம் மற்றும் திருவாசகம் போன்ற இலக்கிய படைப்புகளுக்காகவும் இசையமைத்திருக்கிறார். மூன்று அம்சங்களில் அவரது இசைத் திறமை வெளிப்பட்டது. அவை பாடல்கள் பாடுவது, பாடல்கள் எழுதுவது மற்றும் எழுதிய பாடல்களுக்கு இசையமைப்பு செய்வது போன்றவை ஆகும். இந்த மூன்று திறனையும் ஒருங்கே பெற்றதால், அவர் மோனிகர் மற்றும் வாகீயக்காரா என்று அழைக்கப்பட்டார். சுதாகரன் ரகுபதி மற்றும் சித்ரா விஸ்வேஸ்வரன் உள்ளிட்ட பல குறிப்பிடத்தக்க நடன கலைஞர்கள் கிருஷ்ணனின் பாடல்களுக்கு நடனமாடியுள்ளனர். மேலும், அவர் 1965 ஆம் ஆண்டில் சுதாராணி ரகுபதி மற்றும் இவரால் தொடங்கப்பட்ட *ஸ்ரீ பாரதாலயாவின்* இயக்குனராகவும் பணியாற்றினார்.

2005 ஆம் ஆண்டு அக்டோபர் 9 ம் தேதி, தனது 76வது வயதில், சென்னை மருத்துவமனையில் , கிருஷ்ணன் இறந்தார். அவர் தன் நான்கு மகள்களின் உதவியோடு வாழ்ந்தார்.

குறிப்புகள்
-----------

1. ↑  "Padma Awards". Government of India. 2018-05-17. 2018-10-15 அன்று மூலம் பரணிடப்பட்டது. 2019-03-21 அன்று பார்க்கப்பட்டது.
2. ↑  "A conversation with Madurai N.Krishnan". 2018-11-25.
3. 1 2  "A tribute to Vidwan Madurai N. Krishnan". 2018-11-25. 2018-07-16 அன்று மூலம் பரணிடப்பட்டது. 2019-03-21 அன்று பார்க்கப்பட்டது.
4. 1 2  "Vidwan Madurai N. Krishnan passes away". 2018-11-25. 2018-11-12 அன்று மூலம் பரணிடப்பட்டது. 2019-03-21 அன்று பார்க்கப்பட்டது.
5. ↑  "Madurai N.Krishnan, a multi-faceted artiste". 2018-11-25. 2018-11-25 அன்று மூலம் பரணிடப்பட்டது. 2019-03-21 அன்று பார்க்கப்பட்டது.
6. ↑  "Madurai N Krishnan is no more". 2005-10-10.
7. ↑  "Profiles - A SPIRIT FLOWS INTO THE GREAT BEYOND... Composer Madurai N Krishnan passes away". 2018-11-25.
8. ↑  "The Hindu : National : N. Krishnan passes away". October 10, 2005.
***முல்லைவனம்*** 1955 ஆம் ஆண்டு வெளியான இந்திய தமிழ்த் திரைப்படமாகும். வி. கிருஷ்ணன் இயக்கத்தில் உருவான இத்திரைப்படத்தில் ஸ்ரீராம் (மதுரை ஸ்ரீராம் நாயுடு), குமாரி ருக்மிணி ஆகியோர் முக்கிய பாத்திரங்களில் நடித்திருந்தனர்.

திரைக்கதை
---------

பவானி என்ற ஒரு பெண் அஞ்சல் பட்டுவாடா செய்யும் பழைய வண்டி ஒன்றில் பயணம் செய்து கொண்டிருக்கிறாள். கூட வரும் இன்னொரு பயணி அவளுக்கு ஒரு கதை சொல்கிறார். ஒரு இளம் பெண் இருந்தாள். அவள் ஒருவரை விரும்பினாள். ஆனால் கொடுமைக்காரியான அவளது அத்தை அவளைத் தன் தம்பிக்கு வலுக்கட்டாயமாகத் திருமணம் செய்ய முற்படுகிறாள். திருமண வைபவம் நடக்க இருந்த சமயத்தில் தாலி காணாமற் போய் விடுகிறது. அந்த இளம் பெண் அவள் விரும்பியவனைத் திருமணம் செய்வதற்கு என்னவெல்லாம் நடக்கிறது என்பதே மீதிக் கதையாகும்.

நடிகர்கள்
---------

* ஸ்ரீராம்
* குமாரி ருக்மிணி
* பி. எஸ். வீரப்பா
* பி. எஸ். ஞானம்
* ஏ. கருணாநிதி
* எஸ். ஏ. நடராஜன்

தயாரிப்பு விபரம்
----------------

கோவை அரவிந்த் பிக்சர்ஸ் உரிமையாளர் வி. கிருஷ்ணன் தயாரித்த பல படங்களில் இதுவும் ஒன்று. ராஜேஸ்வரி, லலிதா ராவ் ஆகியோரின் நடனம் இத்திரைப்படத்தில் இடம்பெற்றது. நட்டுவாங்கம் செய்தவர் பிரபல நட்டுவனார் வழுவூர் பி. இராமையா பிள்ளை

பாடல்கள்
--------

திரைப்படத்துக்கு இசையமைத்தவர் கே. வி. மகாதேவன். பாடல்களை இயற்றியோர்: கு. சா. கிருஷ்ணமூர்த்தி, தஞ்சை ராமையாதாஸ், கே. எம். ஷெரிப், கொ. கு. ஆகியோர். பின்னணி பாடியவர்கள்: எம். கே. விஜயா, குருவாயூர் பொன்னம்மா, ஏ. பி. கோமளா, ராதா ஜெயலட்சுமி, ஜெயசக்திவேல், கஜலட்சுமி, டி. எம். சௌந்தரராஜன் ஆகியோர்.

பின்வரும் பாடல்கள் பட்டியல் *ஸ்பைசிஆனியன். காம்* தளத்திலிருந்து தொகுக்கப்பட்டது 

| பாடல் | பாடியவர்/கள் | பாடலாசிரியர் | கால அளவு (mm:ss) |
| --- | --- | --- | --- |
| *எங்கிருந்தோ இங்கு வந்த ரதியே* | டி. எம். சௌந்தரராஜன்ராதா ஜெயலட்சுமி |  | 03:25 |
| *சரியென்று நீ ஒரு* | டி. எம். சௌந்தரராஜன்ஏ. பி. கோமளா |  | 03:25 |
| *காயா பழமா சொல்லுங்க* | ஏ. பி. கோமளா |  |  |
| குறவன் குறத்தி பாட்டு | ஏ. பி. கோமளாகுருவாயூர் பொன்னம்மா |  |  |
| *நினைத்தாலே* | ராதா ஜெயலட்சுமி |  |  |
| *புத்தம் புது* | ராதா ஜெயலட்சுமி |  |  |

சான்றாதாரங்கள்
--------------

1. ↑  பிலிம் நியூஸ் ஆனந்தன் (23 அக்டோபர் 2004). *சாதனைகள் படைத்த தமிழ் திரைப்பட வரலாறு*. சென்னை: சிவகாமி பதிப்பகம். Archived from the original on 2016-11-19.. பார்த்த நாள்: 2016-11-19.
2. 1 2 3 4 5 6 7 8 9 10  "Mullaivanam (1965)". *தி இந்து*. 21 மார்ச்சு 2015. 19 நவம்பர் 2016 அன்று மூலம் பரணிடப்பட்டது. 30 அக்டோபர் 2016 அன்று பார்க்கப்பட்டது.
3. ↑  "முல்லைவனம் தமிழ் திரைப்படம்". spicyonion.com. 2016-11-19 அன்று பார்க்கப்பட்டது.
வாணிவிலாஸ் பெண்கள் மற்றும் குழந்தைகள் மருத்துவமனையின் வெளி நோயாளி துறை
**வாணிவிலாஸ் மகளிர் மற்றும் குழந்தைகள் மருத்துவமனை** (*Vanivilas Women and Children Hospital*) என்பது இந்தியாவின் கர்நாடகாவின் பெங்களூரில் அரசு நடத்தும் மருத்துவமனையாகும். இந்த மருத்துவமனை பெங்களூர் மருத்துவக் கல்லூரி மற்றும் ஆராய்ச்சி நிறுவனத்துடன் இணைக்கப்பட்டுள்ளது.

இந்த மருத்துவமனை ₹ 4 இலட்சம் செலவில், 1935இல் கட்டப்பட்டது. இந்த மருத்துவமனையின் முதல் கண்காணிப்பாளர் எம்.சி. அல்புகெர்கி ஆவார். இந்த மருத்துவமனை ₹ 4.2 கோடி செலவில் 2002ஆம் ஆண்டு பராமரிப்புச் செய்யப்பட்டது.

2000ஆம் ஆண்டில், இந்தியாவின் 11 எய்ட்ஸ் கட்டுப்பாட்டு மையங்களில் ஒன்றாகவும், கர்நாடகாவின் ஒரே மையமாகவும் இந்த மருத்துவமனை தேர்ந்தெடுக்கப்பட்டது.

வாணி மருத்துவமனைக்கு முன்பாக இங்கு, கோட்டை தேவாலயமும் கோட்டை கல்லறையும் இந்த மைதானத்தில் இருந்தன. மைசூர் அரசாங்கத்தால் இங்கிலாந்தின் திருச்சபையிடமிருந்து இந்த நிலத்தைக் கையகப்படுத்தியது. இதற்கு இழப்பீடாக சாமராஜ்பேட்டையின் ஹார்டிங் சாலையில் நிலம் வழங்கப்பட்டது. இப்போது இங்கு புனித லூக்கா தேவாலயம் உள்ளது.

குறிப்பிடத்தக்க சம்பவங்கள்
--------------------------

இந்தியத் திரைப்பட உச்ச நட்சத்திரம் இரசினிகாந்த் இந்த மருத்துவமனையில் திசம்பர் 12, 1950 அன்று பிறந்தார்.

மேற்கோள்கள்
-----------

1. ↑  "Vanivilas Hospital". *Bangalore Medical College and Research Institute*. 2012-10-10 அன்று மூலம் பரணிடப்பட்டது. 2014-01-27 அன்று பார்க்கப்பட்டது.
2. ↑  "About the Hospital -- History". *Vanivilas Hospital Bangalore Karnataka*. 2019-11-23 அன்று பார்க்கப்பட்டது.
3. ↑  "Vani Vilas Hospital, one of 11 AIDS control centres". 31 August 2000. Archived from the original on 2014-01-27.. பார்த்த நாள்: 2014-01-27.
4. ↑  "History". *St. Luke's Church, Chamarajpet, Bangalore*. 10 February 2015 அன்று பார்க்கப்பட்டது.
5. ↑  "St Luke's Church, Bangalore Photo Gallery". *Trip2Blr.com*. 17 பிப்ரவரி 2015 அன்று மூலம் பரணிடப்பட்டது. 17 February 2015 அன்று பார்க்கப்பட்டது.
6. ↑   *Fortified revival*. 31 October 2010. Archived from the original on 10 பிப்ரவரி 2015.. பார்த்த நாள்: 17 February 2015.
7. ↑  "How Shivaji became Rajinikanth". *www.rediff.com*. 4 October 2014 அன்று பார்க்கப்பட்டது.

வெளி இணைப்புகள்
---------------

* அதிகாரப்பூர்வ இணையதளம்
நைகர் ஆற்றுப் படுகையினதும் தென் மேற்கே பரவியுள்ள கினி மேட்டு நிலத்தின் ஒரு பகுதியினதும் வரைபடம்
**கினி மேட்டு நிலம்** (*Guinea Highlands*) என்பது தென்மேற்கு கினி நாட்டிலிருந்து வடக்கத்திய சியேரா லியோனி, லைபீரியா, வடமேல் கோட் டிவார் ஆகியவற்றினூடே பரந்து காணப்படும் தெற்கத்திய பூத்தா ஜல்லொன் மேட்டு நிலத்திலிருந்து விரிந்து காணப்படும் அடர்ந்த காடுகளைக் கொண்ட மலைப்பாங்கான மேட்டு நிலமாகும்.

இக்காடுகளே மேற்கு ஆபிரிக்காவிலேயே மிக நீளமான ஆறாகிய நைகர் ஆற்றின் நீர் வளங்களைக் கொண்டிருக்கின்றன. இப்பகுதியிலேயே மிக உயரமான மலையாகிய நிம்பா மலை 1,752 மீட்டர்கள் (5,748 அடி) உயரமானதாகும். பரந்துபட்டுக் காணப்படும் இம்மேட்டு நிலப் பகுதிகள் கடல் மட்டத்திலிருந்து பெரும்பாலும் 300 மற்றும் 500 மீட்டர்கள் (980 மற்றும் 1,640 அடி) இற்கும் இடைப்பட்ட உயரத்தைக் கொண்டிருக்கின்றன. புவியியல் அடிப்படையில் இம்மேட்டு நிலத்தின் கூறுகள் கருங்கற்கள், தட்டடுக்குப் பாறைகள், படிகப் பாறைகள் உட்பட மேல் கினியை ஒத்துக் காணப்படுகின்றன.

இம்மேட்டு நிலப் பகுதியானது நைஜீரியாவின் யோசு மேட்டு நிலம், கமரூன் நாட்டின் கமரூன் மேட்டு நிலத்தின் ஆதமவா பகுதி, மாலி நாட்டின் பமாக்கோவுக்கு அருகிலுள்ள மண்டிங்குவே மேட்டு நிலம் ஆகியவற்றுடனதும் தொடர்புபட்டுள்ளது. 

அடர்ந்த காடுகளைக் கொண்ட கினி மேட்டு நிலத்தின் சந்தை நகரம் யோமூ ஆகும். அந்நகரில் விற்பனை செய்யப்படும் பிரதான வணிகப் பொருட்களில் நெல், மரவள்ளி, கோப்பி, செம்பனை எண்ணெய், பருப்பு வகைகள் என்பன உள்ளடங்குகின்றன. இப்பகுதியில் பிரதானமாக குவேர்சு (குப்பெல்லே), மானோ ஆகிய இனக் குழுக்கள் வாழ்கின்றன.

உசாத்துணை
---------

1. ↑  Encyclopædia Britannica, Retrieved on June 18, 2008
2. ↑  Africa Travel Guide, Retrieved on June 18, 2008
3. ↑  Encyclopædia Britannica, Retrieved on June 18, 2008
எம். கே. முனிர் என்பவர்  கேரள அரசியல்வாதி, சமூக தொழிலாளி, பாடகர், கவிஞர் மற்றும்  எழுத்தாளர் ஆவார். கேரளாவின் உம்மன் சாண்டி தலைமையிலான அமைச்சரவையில்  சமூக நலத்துறை மற்றும் பஞ்சாயத்துத் துறை அமைச்சராக இருந்த இவர்,  சட்டமன்றத்தில் கோழிக்கோடு தெற்கு தொகுதியை பிரதிநிதித்துவப்படுத்தினார்.கே.ஆர்.ஆன்டனி  மற்றும் முந்தைய ஒம்மன் சாண்டி அமைச்சகத்தில்  பொதுப்பணித்துறை அமைச்சராக இருந்தார். முனிவர் இந்திய யூனியன் முஸ்லீம் லீக்கின் மாநிலச் செயலாளர் ஆவார் மற்றும் மலையாளம் தொலைக்காட்சி சேனலில் இந்தியாவிஷன் தலைவராகவும் உள்ளார்.  பாசிசம் மற்றும் சங்கம் பரிவார் உள்ளிட்ட கஜல்களையும் புத்தகங்களையும் எழுதிய ஒரு பிரபல பாடகர் மற்றும் எழுத்தாளர் ஆவார். அவர் MCC-THAS-Haemophilia Society இன் தகுதி வாய்ந்த மருத்துவ மருத்துவர் மற்றும் புரவலர் ஆவார். அவர் தனது MBBS- ஐ அரசு மருத்துவக் கல்லூரியில் இருந்து கோழிக்கோட்டுக்கு அனுப்பினார்.

முனீர், முஹமத் கோயா வின் மூன்று குழந்தைகளின் ஒரே மகன், ஒரு தாமதமான அரசியல்வாதி மற்றும் கேரள முன்னாள் முதலமைச்சர் ஆவார். 2017 ஆம் ஆண்டு மார்ச் மாதம் நடைபெற்ற  சட்டமன்றத் தேர்தலில் எதிர்க்கட்சித் தலைவராக தேர்ந்தெடுக்கப்பட்டார்.

அமைச்சரவையில் உள்ள வேறுபட்ட அமைச்சர்கள்
---------------------------------------

| No. | தலைமை அமைச்சர் | காலம் | Portfolio |
| --- | --- | --- | --- |
| 1 | ஏ.கே.ஆன்டனி | 2001-2004 | பொதுப்பணித்துறை |
| 2 | உம்மன் சாண்டி | 2004-06 | பொதுப்பணித்துறை |
| 3 | உம்மன் சாண்டி | 17 May 2011 – 20 May 2016 | பஞ்சாயாத்து,சமூக நலத்துறை  |

பார்வைநூல்கள்
-------------
**மைத்ரி விக்ரமசிங்க** (பிறப்பு 11 ஆகஸ்ட் 1964) இலங்கை கல்வியாளரும் , களனி பல்கலைக்கழகத்தின் ஆங்கிலப் பேராசிரியரும் ஆவார். களனி பல்கலைக்கழகத்தின் பாலின ஆய்வு மையத்தின் நிறுவனர் ஆவார். சர்வதேச அளவில் பாலின ஆய்வுகள் தொடர்பான எழுத்தாளராகவும், பேச்சாளராகவும் அறியப்படுகின்றார். கொழும்பு பல்கலைக்கழகம் மற்றும் சசக்ஸ் பல்கலைக்கழகம் உள்ளிட்ட ஏனைய கல்வி நிறுவனங்களில் பாலின மற்றும் பெண்கள் ஆய்வுகள் தொடர்பான பேராசிரியராகப் பணிபுரிகின்றார்.

மைத்ரி விக்ரமசிங்க அமெரிக்கா, ஸ்பெயின், கென்யா, இந்தியா, பாகிஸ்தான், தென்கொரியா ஆகிய நாடுகளிலும் கல்வி மற்றும் தொழில்முறை தொடர்பாக சிறப்புரையாற்றியுள்ளார். இவர் பாலினச் சமநிலை மற்றும் சமத்துவ கொள்கைகள் பற்றிய இருபத்தைந்து வருட கால அனுபவம் உடையவர். பெண்கள் மற்றும் பாலினச் சமநிலை தொடர்புடைய மதிப்பீடு மற்றும் பயிற்சி முகாங்களை உள்ளூர் மற்றும் சர்வதேச அமைப்புகளில் நடத்தி வருகின்றார்.

குடும்பமும், கல்வியும்
----------------------

மைத்ரி விக்ரமசிங்க 1964 ஆம் ஆண்டு ஆகஸ்ட் 11 பிறந்தார். காலஞ் சென்ற செனவி பி.விக்ரமசிங்க மற்றும் சிரானி விக்ரமசிங்க (நீ பண்டாரதிலக்க) ஆகியோரின் ஒரே புதல்வியாவார். நாவல, கொஸ்வத்தயில் பிறந்தார். இவர் மூசெஸ் கல்லூரியின் பழைய மாணவியாவார். இலண்டன் கிங்ஸ் கல்லூரியில் ஆங்கிலத்தில் இளங்கலை பட்டம் பெற்றார். கொழும்பு பல்கலைக்கழகத்தில் பெண்ணிய ஆய்வுகளில் முதுகலைப் பட்டமும் பெற்றார். இலண்டன் பல்கலைக்கழகத்தில் பெண்ணிய ஆராய்ச்சியில் முனைவர் பட்டம் பெற்றார். இவர் பாலின ஆய்வுகள் பற்றிய புத்தகங்களை வெளியிட்டுள்ளார். 1994ஆம் ஆண்டு இலங்கைப் பிரதமர் ரணில் விக்ரமசிங்கவைத் திருமணம் முடித்தார்.

*

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2018-05-09 அன்று மூலம் பரணிடப்பட்டது. 2019-02-21 அன்று பார்க்கப்பட்டது.

வெளி இணைப்புகள்
---------------

* Maithree Wickramasinghe பரணிடப்பட்டது 2017-08-19 at the வந்தவழி இயந்திரம் at University of Kelaniya
பீட்டர் கோட்பட்டைக் காட்சிப்படுத்தும் விளக்கப்படம்
**பீட்டர் கோட்பாடு** (*Peter principle*) என்பது 1969-இல் லாரன்சு ஜே. பீட்டர் என்பவரால் வகுக்கப்பட்டு வெளியான ஓர் மேலாண்மை கொள்கை கருத்துப்படிவம். இதன் கருத்தாக்கம், ஒரு பதவிக்கான தேர்வு விண்ணப்பதாரர் அப்பதவிக்கான திறன்களை கொண்டுள்ளாரா என்று ஆராயாமல், அவரின் தற்போதைய பணிமுனைப்புச் செம்மையைப் பொருத்து அமையும் என்பதாகும். விளைவாக, பணியாளரின் பதவி உயர்வு அவரால் தற்போதைய பணியில் திறம்பட செயல்பட இயலாத போது மட்டுமே தடைபடும், "மேலாளர்கள் அவரவர் தகுதியீன நிலைக்கு உயர்வர்".

மேலோட்டம்
---------

இக்கோட்பாடு பரவலாக வழங்கப்படும் "வேலைக்காகும் எந்த ஒரு பொருளும் அது உடையும் வரை மேன்மேலும் கடினமாகிக் கொண்டே போகும் சூழலில் பயன்படுத்தப்படும்" எனும் பொது நோக்கின் சிறப்பு பகுப்பாகும். இதனை "பொதுப்படையான பீட்டர் கோட்பாடு" எனலாம். முன்னொரு சூழலிற்குப் பொருந்திய ஒரு செயலையோ பொருளையோ, பொருந்தாதபோதும், தற்போதைய சூழலுக்குப் பயன்படுத்த பெருமுனைப்பு உள்ளது மனித இயல்பு என்பதை பீட்டர் கவனித்து இக்கொட்பாட்டை வகுத்தார்.

இவற்றையும் காண்க
----------------

* டன்னிங்-குருகர் விளைவு

சான்றாதாரங்கள்
--------------

1. ↑  Heylighen, F. (30-11-1993). "The Generalized 'Peter Principle'". Principia Cybernetica Web. 11-04-2014 அன்று பார்க்கப்பட்டது. Check date values in: `|accessdate=, |date=` (உதவி)
**அல்வாயூர் கவிஞர் மு. செல்லையா** (7 அக்டோபர் 1906 – 9 பெப்ரவரி 1966) 1930-1960 காலகட்ட ஈழத்துக் கவிதைப் பரப்பில் தவிர்க்கமுடியாத ஒரு கவிஞர். இவரது 'வளர்பிறை, 'புதிய வண்டுவிடு தூது' ஆகிய கவிதைகள் மிகவும் குறிப்பிடத்தக்கன.

வாழ்க்கைச் சுருக்கம்
--------------------

யாழ்ப்பாணம் வடமராட்சி அல்வாய்க் கிராமத்தில் 1906.10.07 இல் கவிஞர் மு. செல்லையா பிறந்தார். தமிழாசிரியராக, கவிஞராக, காந்தியவாதியாக, சமூக சீர்திருத்தவாதியாக பல்பரிமாண ஆற்றலுள்ளவராகத் திகழ்ந்தார். தேவரையாளிச் சூரன் சிஷ்யப் பரம்பரையின் முதல் மாணக்கராக இருந்துள்ளார். 1966.02.09 இல் மறைந்தார்.

இலக்கியப் பங்களிப்பு
--------------------

கவிதை, கட்டுரை, இலக்கண இலக்கியம் ஆகியவற்றில் தனது ஆளுமையைச் செலுத்தியுள்ளார். ஈழகேசரி வெளிவந்த காலப்பகுதியில் 'அனுசுயா' என்ற புனைபெயரில் பல நகைச்சுவைக் கட்டுரைகளை எழுதி வந்துள்ளார். சிறுகதைகள் சிலவற்றையும் எழுதியுள்ளார். இவர் எழுதிய பக்திப் பாசுரங்கள் சிறுசிறு பிரசுரங்களாக வெளிவந்துள்ளன. இவர் தலைசிறந்த குழந்தைக் கவிஞர் என்பதை நிறுவுவதற்கு வளர்பிறை தொகுப்பில் உள்ள 'அம்மா வெளியே வா அம்மா' என்ற கவிதை மிகச்சிறந்த சான்றாக அமைந்துள்ளது.

வெளிவந்த நூல்கள்
----------------

தளத்தில்  
மு. செல்லையா எழுதிய
 ***நூல்கள்*** உள்ளன.

* அல்வாயூர்க் கவிஞர் மு.செல்லையா படைப்புகள் (2018)
* *தேசியகீதம்* (1932)
* *கந்தவனநாதர் தோத்திரக் காரிகை* (1932)
* *வளர்பிறை* (கவிதைத்தொகுப்பு, 1952, 2002)
* *குமாரபுரக் குமரவேள் பதிகம்* (1955)
* *முருகமூர்த்தி தோத்திரக் காரிகை* (1965)
* *புதிய வண்டுவிடு தூது*
* *பரீட்சைக்கேற்ற பாஷைப் பயிற்சி*

பெற்ற கௌரவங்கள்
---------------

* 1952 ஆம் ஆண்டு வளர்பிறை கவிதை அரங்கேற்றப்பட்டபொழுது நவநீத கிருஷ்ண பாரதியார் 'கவிஞர்' என்ற பட்டத்தை செல்லையா அவர்களுக்குச் சூட்டினார்.
* இரசிகமணி கனக செந்திநாதன் அவர்களால் 'கவிதை வானில் ஒரு வளர்பிறை' என நூல் நயப்புரையில் பாராட்டப்பெற்றார்.
* இலங்கை வானொலி நடாத்திய குறுங்காவியப்போட்டியில் வண்டுவிடுதூது முதற்பரிசு தங்கப்பதக்கம் பெற்றது.
* மல்லிகை இதழ் 1982 இல் செல்லையாவின் அட்டைப்படத்தோடு வெளியாகியது.
**மலீகா லோதி** (Maleeha Lodhi) என்பவர் பாக்கித்தானின் பெண் தூதர் ஆவார். மேலும் இவர் இதழாளர், கல்வியாளர் மற்றும் அரசியலாளர் ஆவார். ஐக்கிய நாடுகள் அவையில் இவர் பாக்கித்தானின் பிரதிநிதியாக இருக்கிறார்.   இந்தப் பதவியை வகிக்கும் முதல் பெண்மணி ஆவார். புனித ஜேம்ஸ் கோர்ட்டின் தூதராகவும் இருந்தார். ஐக்கிய அமெரிக்காவின் தூதராகவும் இரண்டு முறை  இருந்தார்.

வாழ்க்கைக் குறிப்புகள்
----------------------

### பிறப்பும் படிப்பும்

மலிகா லோதி இலாகூரில் பிறந்தார். இலாகூரிலும் இராவல்பிண்டியிலும் பள்ளிக் கல்வி பயின்றார். இலண்டன் பொருளியல் பள்ளியில் 1980 இல் ஆய்வுப் பட்டம் பெற்றார். இசுலாமாபாத் குவாயதே ஆசாம் பல்கலைக் கழகத்தில் ஆசிரியராகப் பணி புரிந்தார்.
பின்னர் இலண்டனுக்குச் சென்று இலண்டன் பொருளியல் பள்ளியில் அரசியல் குமுகவியல் பற்றிய கல்வி கற்பிக்கும் ஆசிரியராக 1985 வரை  பணி புரிந்தார்.

### இதழாசிரியராக

தி முசுலீம் என்ற ஆங்கில செய்தித் தாளை 1987 முதல் 1990 வரை ஆசிரியராக இருந்து வெளியிட்டார். தி நியூஸ் இன்டர்நேசனல் என்ற பத்திரிகையை 1990-1993 ஆண்டுகளிலும் பின்னர் 1997-1999 ஆண்டுகளிலும் நடத்தி வந்தார். ஆசியாவிலேயே ஒரு ஆங்கில செய்தித் தாளை ஆசிரியராக இருந்து வெளியிட்ட முதல் பெண் இவரே ஆவார்.

### தூதுவராக

ஐக்கிய அமெரிக்காவுக்குப் பாக்கித்தானின் தூதராக, அரசுத் தலைவர்  பெனாசிர் புட்டோவால் அமர்த்தப்பட்டார். இப்பதவியில் 1997 வரை இருந்தார். 1999 இல் மீண்டும் இதே பதவிக்கு அரசுத் தலைவர் முசாரப் இவரை 
அமர்த்தினார்.. 2002 வரை இப்பதவியில்  இருந்தார்.  பின்னர் ஐக்கிய இராச்சியத்திற்குத் தூதராகச் சென்றார்.
ஐக்கிய நாட்டு பொதுச் செயலாளரின் ஆலோசனைக் குழுவில் ஓர் உறுப்பினராக இடம் பெற்றார்.
2015 பிப்ரவரியில் ஐக்கிய நாட்டு அவையில் பாக்கித்தானின் பிரதிநிதியாக அமர்த்தப்பட்டார்.

விருதுகள்
---------

* டைம் (இதழ்) உலகில் சிறந்த 100 மனிதர்களில் ஒருவர் எனப் பாராட்டியது.(1994)
* பாக்கித்தான் அரசின் இலால் இமியாஸ் என்னும் விருது (2002)
* இலண்டன் பொருளியல் பள்ளி வழங்கிய மதிப்புறு உறுப்பினர் விருது (2004)
* இலண்டன் பெருநகர் பல்கலைக்கழகம் வழங்கிய பட்டம் (2005)

மேற்கோள்
--------

1. ↑  Maleeha Lodhi made Pakistan’s permanent representative to the UN
2. ↑  UNICEF Executive Board reaffirms commitment to giving every child a fair chance in life
3. ↑  Block, Melissa (29 May 2009). "Pakistani Ex-Ambassador on Unrest". National Public Radio. 29 August 2010 அன்று பார்க்கப்பட்டது.
4. ↑  "Dr. Maleeha Lodhi". *The Institute of Politics at Harvard University*. 2016-03-10 அன்று பார்க்கப்பட்டது.
5. ↑  Herald. "Brief review on Maliha Lodhi". Pakistan Herald. Archived from the original on 3 ஆகஸ்ட் 2015.. பார்த்த நாள்: 27 January 2015.
6. ↑  "2008 Fall Resident Fellow". 27 January 2015 அன்று பார்க்கப்பட்டது.
An Ordnance Survey cut mark in the UK
**Page Module:Hatnote/styles.css has no content.**

இந்தக் கட்டுரை the use of bench marks in surveying பற்றியது.  பிறபயன்பாட்டுக்கு, Benchmark என்பதைப் பாருங்கள்.
* C&GS benchmark disk in the United States.C&GS benchmark disk in the United States.
* Bench mark at Saint Goussaud, Limousin, France, by Institut Géographique National. Bench mark at Saint Goussaud, Limousin, France, by Institut Géographique National.
* City of தொராண்டோ benchmark disk in கனடா.City of தொராண்டோ benchmark disk in கனடா.

**பெஞ்ச்மார்க்குகள்**

கட்டடங்களிலும், சுவர்களின் மீதும் குவிக்கப்படும் உயரங்களுக்கு பெஞ்ச்மார்க்குகள் (Bench mark) என்று பெயர். இவை நிரந்தரமாக அங்கே குறிக்கப்படுகின்றன. இவை எந்த இடத்தில் எவ்வளவு உயரத்தில் குறிக்கப்பட்டுள்ளனவோ அந்த இடத்தின் உண்மையான உயரத்தையே குறிக்கின்றது. இவை செப்புத் தகட்டில் குறிக்கப்பட்டு அந்த இடங்களில் பொருத்தப்படும். மிண்டும் சர்வே செய்யும் போது இக்குறியீடு பொிதும் உதவியாக இருக்கும்.

உயரங்களைக் குறிக்கும் புள்ளிகள்
-------------------------------

பல இடங்களில் உயரங்களை சர்வே செய்து திட்டமாக குறிக்கிறார்கள். மேப்புகளின் இடங்களை புள்ளிகளாகக் குறித்து அவற்றின் உயரங்களையும் அவைகளுக்கு அருகிலேயே குறிக்கிறார்கள். நிழல் முறையிலும், நிறப்பட்டை முறையிலும் மலை குறிக்கோடுகளாகவும் காட்டப்படும். மேப்புகளில் ஒரு பரப்பின் உண்மையான உயரத்தை அறிய இப்புள்ளிகளே உதவியாக இருக்கும். தவிர அங்கங்கே காணப்படும் சிறிய நிலத்தோற்றங்களை அறிவதற்கும் இவை பயன்படும். உயரங்களைக் குறிக்கும் புள்ளிகள்(Spot Height) தரையின் மேல் நிரந்தரமாக குறிக்கப்படுவதில்லை.

மேற்கோள்கள்
-----------

References
Fleming, Philip J.; Wallace, John J. (1986-03-01). "How not to lie with statistics: the correct way to summarize benchmark results". Communications of the ACM. 29 (3): 218–221. ISSN 0001-0782. doi:10.1145/5666.5673. Retrieved 2017-06-09.
Krazit, Tom (2003). "NVidia's Benchmark Tactics Reassessed". IDG News.
Castor, Kevin (2006). "Hardware Testing and Benchmarking Methodology". Retrieved 2008-02-24.
**சினாபுங்** (*Sinabung*, இந்தோனேசியம்: *Gunung Sinabung*) என்பது இந்தோனேசியாவின் சுமாத்திராப் பகுதியில் அமைந்துள்ள ஒரு சுழல்வடிவ எரிமலை ஆகும். மெதான் என்ற சுமாத்திராவின் முக்கிய நகரத்தில் இருந்து தென்மேற்கே 60 கிமீ தூரத்தில் அமைந்துள்ளது. இந்த எரிமலை வெடித்ததற்கான ஆதாரபூர்வமான தகவல்கள் இது முதற்தடவையாக 2010, ஆகத்து 29 இல் வெடிக்கும் வரை பதியப்பட்டிருக்கவில்லை.

2010 வெடிப்பு
-------------

1914-1919 காலப்பகுதியில் சினாபுங் பலை
இந்த எரிமலை 1600 ஆம் ஆண்டில் இருந்து சீற்றமடையாமல் இருந்து வந்துள்ளது. முதற்தடவையாக இது 2010 ஆகத்து 29 அதிகாலையில் உள்ளூர் நேரப்படி 00:06 மணிக்கு வெடிக்க ஆரம்பித்தது. 1.5 கிமீ உயரத்திற்கு இதன் தூசுகள் வீசப்பட்டன. குழம்புகள் எரிமலைவாயில் வீழ்ந்தன.

2010 செப்டம்பர் 13 இல் சினாபுங் எரிமலை வெடிப்பு
2010 செப்டம்பர் 3 வெள்ளிக்கிழமை மேலும் இரண்டு வெடிப்புகள் நிகழ்ந்தன. 3 கிமீ உயரத்திற்கு தூசுகள் கிளம்பின. செப்டம்பர் 7 இல் மீண்டும் வெடித்தது. இதன் சீற்றம் அதிகமானதாக இருந்தது.

2013 வெடிப்பு
-------------

2013 செப்டம்பர் 15 ஞாயிற்றுக்கிழமை பிற்பகல் 3:00 மணிக்கு சினாபுங் மீண்டும் வெடித்தது. 3,700 பேர் இருப்பிடங்களை விட்டு நகர்ந்தனர். மீண்டும் 2013 நவம்பர் 5 இல் வெடித்ததில், வானில் 7-கிமீ தூரத்திற்கு தூசுகள் கிளம்பின.

2014 வெடிப்பு
-------------

2014 சனவரி 4 இல் மீண்டும் வெடித்தது. 4,000-மீட்டர் உயரத்திற்கு தூசுகள் கிளம்பின. 2014 பெப்ரவரி 1 இல் மீண்டும் வெடித்தது. 14 பேர் கொல்லப்பட்டதாக அறிவிக்கப்பட்டது. இறந்தவர்களில் பெரும்பாலானோர் உயர்பள்ளி மாணவர்கள். இவர்கள் எரிமலையைக் காண வந்திருந்தனர்..

மேற்கோள்கள்
-----------

 
விக்கிசெய்தியில்
***சினாபுங் எரிமலை வெடிப்பு***
தொடர்பான செய்திகள் உள்ளது.



1. ↑  "Mount Sinabung in Sumatra erupts". *ஜகார்த்தா போஸ்ட்]]*. 2010-08-31 அன்று மூலம் பரணிடப்பட்டது. 2010-08-29 அன்று பார்க்கப்பட்டது.
2. ↑  "Volcano quiet for 400 years erupts in Indonesia". அசோசியேட்டட் பிரஸ். 2010. 2010-08-28 அன்று பார்க்கப்பட்டது. Italic or bold markup not allowed in: `|publisher=` (உதவி)
3. ↑  "Volcano erupts on Indonesia's Sumatra after 400 years". ராய்ட்டர்ஸ். 2010. 2010-08-29 அன்று பார்க்கப்பட்டது. Italic or bold markup not allowed in: `|publisher=` (உதவி)
4. ↑  "காப்பகப்படுத்தப்பட்ட நகல்". 2011-07-21 அன்று மூலம் பரணிடப்பட்டது. 2014-02-01 அன்று பார்க்கப்பட்டது.
5. ↑  "Thousands flee as Mt. Sinabung erupts". The Jakarta Post. September 15, 2013. 2013-09-15 அன்று பார்க்கப்பட்டது.
6. ↑  "Cloud of Destruction: Mount Sinabung Erupts". Bloomberg News. January 7, 2014. 2014-01-08 அன்று பார்க்கப்பட்டது.
7. ↑  "Indonesia volcano Sinabung in deadly eruption". *பிபிசி*. BBC. 2014-02-01. 2014-02-01 அன்று பார்க்கப்பட்டது.
8. ↑  "Volcano Mount Sinabung erupts in North Sumatra, Indonesia". *IANS*. Biharprabha News. 1 பெப்ரவரி 2014 அன்று பார்க்கப்பட்டது. line feed character in `|title=` at position 48 (உதவி)
**மு. கந்தசாமி** (*M. Kandaswamy*) என்பவர் இந்திய தேசிய காங்கிரசு கட்சியினைச் சேர்ந்த இந்திய அரசியல்வாதி ஆவார். இவர் புதுச்சேரி ஒன்றியம் ஏம்பலம் சட்டமன்றத் தொகுதியிலிருந்து 2016ஆம் ஆண்டு புதுச்சேரி சட்டமன்றத் தேர்தலில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். இவர் புதுச்சேரி வே. நாராயணசாமி அமைச்சரவையில் சமூக நலம், பிற்படுத்தப்பட்டோர் நலம், கூட்டுறவுத் துறை, குடிமைப்பொருள், நுகர்வோர்நலம், தொழிலாளர் மற்றும் வேலைவாய்ப்பு, சுற்றுச்சூழல் மாசுபாடு, அறிவியல் தொழில்நுட்பம் மற்றும் சுற்றுச்சூழல், துறைமுக அமைச்சராகப் பதவி வகித்தார்.

மேற்கோள்கள்
-----------

1. ↑  "GENERAL ELECTION TO LEGISLATIVE ASSEMBLY TRENDS & RESULT 2016 Puducherry Villianur". இந்தியத் தேர்தல் ஆணையம். 24 மே 2016 அன்று மூலம் பரணிடப்பட்டது. 22 May 2016 அன்று பார்க்கப்பட்டது.
2. ↑  "Tussle in Puducherry Congress for the top job". New Indian Express. 21 May 2016. 22 May 2016 அன்று பார்க்கப்பட்டது.
3. ↑  "Congress-DMK alliance wins Puducherry". பிசினஸ் ஸ்டாண்டர்ட். 20 May 2016. 22 May 2016 அன்று பார்க்கப்பட்டது.
4. ↑  My Neta
5. ↑  "Council of Ministers". 2020-05-08 அன்று மூலம் பரணிடப்பட்டது. 2021-07-26 அன்று பார்க்கப்பட்டது.
**சினேகலதா நாத்** (*Snehlata Nath*) (பிறப்பு: டிசம்பர் 27, 1965) நீலமலையில் பணியாற்றியதற்காக அறியப்பட்ட ஒரு இந்திய ஆர்வலர் ஆவார். இவர் ஜம்னாலால் பஜாஜ் விருது மற்றும் நாரி சக்தி விருது ஆகியவற்றைப் பெற்றுள்ளார்.

வாழ்க்கை
--------

சினேகலதா நாத் 1965 இல் பிறந்தார்  1993 இல் தொடங்கப்பட்ட கீஸ்டோன் அறக்கட்டளையின் நிறுவன இயக்குநராக இருந்தார். இந்த அறக்கட்டளை வறுமையை சமாளிக்க முடிவு செய்தது. குறிப்பாக, நீலமலை மக்களின் வாழ்வாதார மேம்பாடு பற்றி ஒரு தெளிவான இலக்கை நிர்ணயித்து செயல்பட இருந்தனர். இந்த அமைப்பின் நிர்வாக இயக்குநராக இவர் டெல்லியிலிருந்து செயல்பட முயற்சித்திருக்கலாம், ஆனால் மக்களுடன் நெருக்கமாக இருக்க வேண்டும் என்ற காரணத்தினால்  அறக்கட்டளையை கோத்தகிரியில் நிறுவினார். 

பேர்வைல்ட் அறக்கட்டளை 2008 இல் நிறுவப்பட்டது. இது காடுகளில் சேகரிக்கப்பட்ட தாவரப் பொருட்களுக்கான நிலையான மற்றும் நியாயமான வர்த்தக அமைப்பை உருவாக்குகிறது. சினேகலதா நாத் அவர்களின் ஆலோசனைக் குழுவில் பணியாற்றுகிறார்.

2013 ஆம் ஆண்டில், "கிராம வளர்ச்சிக்கான அறிவியல் மற்றும் தொழில்நுட்பத்தின் பயன்பாட்டில் சிறந்த பங்களிப்பிற்காக" 2013 இல் இவருக்கு ஜம்னாலால் பஜாஜ் விருது வழங்கப்பட்டது. இந்த விருதை இந்தியக் குடியரசுத் தலைவர் பிரணப் முகர்ஜி வழங்கினார். 

2019 ஆம் ஆண்டில் இவர் புது தில்லியில் உள்ள குடியரசுத் தலைவர் இல்லத்தில் இந்தியாவில் பெண்களுக்கு வழங்கப்படும் மிக உயர்ந்த நாரி சக்தி விருது ராம்நாத் கோவிந்த் அவர்களால் வழங்கப்பட்டது. இவ்விருதைப் பெற்ற 41 பெண்களில் இவரும் ஒருவர். இந்த விருதை இந்திய ஜனாதிபதி ராம்நாத் கோவிந்த் வழங்கினார். சினேகலதா நாத் அப்போது 26 ஆண்டுகளாக நீலமலை உயிர்க்கோள காப்பகத்தில் சுற்றுச்சூழல் மேம்பாடு மற்றும் நிலைத்தன்மையில் பணியாற்றி வந்தார்.

சான்றுகள்
---------

1. 1 2  "Snehlata Nath - Jamnalal Bajaj Award 2013 Recipient - Application of Science & Technology for Rural Development". *Jamnalal Bajaj Foundation*. 2020-04-27 அன்று பார்க்கப்பட்டது.
2. ↑  "For 26 Years, This Woman Has Been Helping Nilgiris Tribals Stand For Their Rights". *The Better India* (ஆங்கிலம்). 2019-01-15. 2020-04-27 அன்று பார்க்கப்பட்டது.
3. ↑  "FairWild advisory panel". *FairWild Foundation* (ஆங்கிலம்). 2020-04-27 அன்று பார்க்கப்பட்டது.
4. ↑  "FairWild advisory panel". *FairWild Foundation* (ஆங்கிலம்). 2020-04-27 அன்று பார்க்கப்பட்டது.
5. ↑  "Snehlata Nath conferred with the Prestigious Nari Shakthi Puraskar Award". *Keystone Foundation* (ஆங்கிலம்). 2019-03-12. 2020-04-27 அன்று பார்க்கப்பட்டது.
6. ↑  "Snehlata Nath conferred with the Prestigious Nari Shakthi Puraskar Award". *Keystone Foundation* (ஆங்கிலம்). 2019-03-12. 2020-04-27 அன்று பார்க்கப்பட்டது.
**சினா மொழி**, பாக்கித்தானின் வட பகுதிகளில் பரவலாகப் பேசப்படும் ஒரு மொழியாகும். இதுவே பாக்கித்தானின் வட பகுதிகளில் பாசப்படும் மொழிகளுள் முக்கியமானது. இது இந்தியாவிலும் வடக்குக் காசுமீர் பகுதியில் பேசப்படுகின்றது. பாக்கித்தானில் இம் மொழி பேசுவோர் பெரும்பாலும் கில்கிட் மற்றும் தயமெர் மாவட்டங்களிலேயே வாழுகின்றனர். இவற்றைவிட பால்ட்டித்தான், கோகிசுத்தான் மாவட்டங்களிலும் காணப்படுகின்றனர்

இது இந்திய-ஆரிய மொழிக் குடும்பத்தின், இந்திய-ஈரானிய மொழித் துணைக் குடும்பத்தில் உள்ள இந்திய-ஆரிய மொழிப் பிரிவைச் சேர்ந்தது. இம் மொழி தார்டிக் மொழிகளுள் ஒன்றாக வகைப்படுத்தப்பட்டு உள்ளது.

இம் மொழி குறித்த ஆய்வுகள் இதன் கிளை மொழிகளின் வேறுபாடுகள் குறித்து ஒத்த கருத்து உடையவையாக இல்லை. எனினும் இம் மொழியின் அடையாளத்தை நிறுவுவதிலும், இலக்கணத்தை உருவாக்குவதிலும் பல ஆய்வுகள் நடத்தப்பட்டுள்ளன. 1980 ஆம் ஆண்டிலிருந்து லெயிட்னர் (Leitner), கிரியர்சன் (Grierson), லாரிமர் (Lorimer), பெய்லி (Bailey) ஆகியோர் இம் மொழி தொடர்பாகப் பல பங்களிப்புக்களைச் செய்துள்ளனர். இவர்களுள் பெய்லியே இதன் இலக்கணம், ஒலியனியல் என்பவை தொடர்பில் ஆழமான ஆய்வுகளைச் செய்தவர் ஆவார். இவர் தனது ஆய்வுகள் மூலம் மூன்று வகையான சினா மொழிகளை அடையாளம் கண்டார். இவை கில்கிட்டி, கோகிசுத்தானி, அசிடன் என்பனவாகும். 

கில்கிட் மாவட்டத்தில் பேசப்படும் மொழியே பொது சினாவாகக் கொள்ளப்படுகின்றது. எனினும் இதனைப் பொது மொழியாக உயர்த்துவதற்கு நிறையச் செய்யவேண்டி இருக்கிறது. இப்பொழுதுதான் இக் கிளை மொழியில் இலக்கியங்கள் சில வரத் தொடங்குகின்றன. பாக்கித்தான் வானொலியும் சில நிகழ்ச்சிகளை இம்மொழியில் தயாரித்திருக்கிறது.

உசாத்துணைகள்
------------

* கடல்கடந்த பாகிஸ்தான் பவுண்டேஷனின் இணையத் தளம் பரணிடப்பட்டது 2007-10-04 at the வந்தவழி இயந்திரம்
* ஷினா மொழி பற்றிய எத்னோலாக் அறிக்கை

இவற்றையும் பார்க்கவும்
----------------------

* இந்திய-ஆரிய மொழிகள்
**நிகண்டன் கலைக்கோட்டுத் தண்டனார்** சங்ககாலப் புலவர்களில் ஒருவர். இந்தப் புலவர் பெயர் நிகண்டன். கலைமானின் கொம்பு ஒன்றை இவர் தன் கையில் முக்கோலாகப் பயன்படுத்தியதால் கலைக்கோட்டுத் தண்டனார் என்னும் விளக்கம் இவர் பெயரோடு சேர்த்துக் கூறப்பட்டுள்ளது. இதனால் இவர் ஒரு முனிவர் என அறியமுடிகிறது. நற்றிணை 382 எண் கொண்ட ஒரே ஒரு பாடல் இவர் பெயரில் பதிவாகியுள்ளது.

* தண்டு = முனிவர் தவம் செய்யும்போது தன் வலக்கையைத் தாங்குமாறு வைத்துக்கொள்ள உதவும் முக்கோல்.

நற்றிணை 382 எண் கொண்ட ஒரே ஒரு பாடல் இவர் பெயரில் பதிவாகியுள்ளது.

பாடல் சொல்லும் செய்தி
---------------------

### ஒருவழித் தணத்தல்

மணத்தல் என்னும் சொல்லுக்கு எதிர்ச்சொல் தணத்தல். தணத்தல் என்பது பிரிந்திருத்தலைக் குறிக்கும். தலைவன் தலைவியைச் சிறிது காலம் பிரிந்திருத்தலை **ஒருவழித் தணத்தல்** என்பர். பொருள்வயிற் பிரிந்தால் பாலைத்திணை. ஒருவயிற் தணத்தல் எல்லாத் திணையிலும் நிகழும்.

தலைவி தோழியிடம் சொல்கிறாள் - அவரின் தற்காலிகப் பிரிவை நாம் பொறுத்துக்கொள்ளத்தான் வேண்டும். இல்லாவிட்டால் அவருக்குப் பழி வருமல்லவா?

#### உவமை - குடம்பை

* குடம்பை = குருவிக் கூடு

பறவைகள் குடம்பையைப் பிரிந்து இரை தேடச் செல்லும். மீண்டும் தன் குடம்பைக்கே வந்துவிடும். அதுபோலத்தான் அவர் நம்மைப் பிரிந்திருக்கிறார்.விரைவில் திரும்புவார் என்று தலைவி தன் தலைவனைப்பற்றிக் குறிப்பிடுகிறாள்.

##### குடம்பை - திருக்குறள்

குடம்பை தனித்து ஒழியப் புள் பறந்து அற்றே உடம்போடு உயிர் இடை நட்பு - திருக்குறள் 338  பரணிடப்பட்டது 2016-03-11 at the வந்தவழி இயந்திரம், 

இதில் வரும் குடம்பை என்னும் சொல்லுக்கு முட்டை என்றும், கூடு என்றும் பொருள் கூறுகின்றனர். நிகண்டன் கலைக்கோட்டுத் தண்டனார் ஆட்சியோடு தொடர்பு படுத்திப் பார்த்து இந்தக் குறளுக்குப் பொருள் காண்பது நல்லது.

மேற்கோள்கள்
-----------

1. ↑  நிகண்டன் கலைக்கோட்டுத் தண்டனார் - தமிழ் இணையக் கல்விக் கழகம்
**ஓம் பிரகாசு பரத்வாச்சு** (*Om Prakash Bhardwaj*) இந்தியாவின் தமிழ்நாடு மாநிலம் சென்னையைச் சேர்ந்த ஒரு குத்துச்சண்டை பயிற்சியாளராவர். 1942 ஆம் ஆண்டு மார்ச்சு மாதம் 18 ஆம் தேதியன்று இவர் பிறந்தார். – 1985 ஆம் ஆண்டு விளையாட்டு மற்றும் தடகள பயிற்சி துறையில் இந்தியாவின் மிக உயர்ந்த விருதான துரோணாச்சார்யா விருது இவருக்கு வழங்கப்பட்டது. குத்துச்சண்டைக்கான இந்தியாவின் முதல் துரோணாச்சார்யா விருது பெற்ற பயிற்சியாளர் என்ற சிற்ப்பு இவருக்கு உண்டு. 

ஓம் பிரகாசு 1968 ஆம் ஆண்டு முதல் 1989 ஆம் ஆண்டு வரை தேசிய பயிற்சியாளராக இருந்தார். இந்த நேரத்தில், இந்திய குத்துச்சண்டை வீரர்கள் ஆசிய விளையாட்டு (1970-1986), குறு பொதுநலவாய விளையாட்டுப் போட்டிகள் (பிரிசுபேன், 1982), கிங்சு கோப்பை (பாங்காக், 1982) மற்றும் தெற்காசிய கூட்டமைப்பு போட்டிகள் ஆகியவற்றில் கலந்து கொண்டு பதக்கங்களின் எண்ணிக்கையில் முதலிடத்தில் இருந்தனர். 

பாட்டியாலாவின் தேசிய விளையாட்டு நிறுவனத்தில் குத்துச்சண்டை பயிற்சி துறையின் நிறுவுதலுக்கு ஓம் பிரகாசு முக்கிய காரணமாக இருந்தார். அங்கு இவர் 1975 ஆம் ஆண்டு முதல் 1988 ஆம் ஆண்டு வரை தலைமை பயிற்சியாளராக இருந்தார். இந்தியாவில் சுமார் 15,000 குத்துச்சண்டை வீரர்களுக்கு பயிற்சி அளித்துள்ளார். ஓம்பிரகாசு ராகுல் காந்திக்கும் சில அடிப்படை குத்துச்சண்டை நுட்பங்களையும் கற்றுக் கொடுத்தார்.

2021 ஆம் ஆண்டு மே மாதம் 21 அன்று ஓம் பிரகாசு காலமானார்.)

மேற்கோள்கள்
-----------

1. ↑  "India's first Dronacharya awardee boxing coach OP Bhardwaj, who stood in legendary Muhammad Ali's corner, dies aged 82". Times Of India. 22 May 2021 அன்று பார்க்கப்பட்டது.
2. ↑  "List of awardees of the Dronacharya award". Ministry of Youth and Sports Affairs. Archived from the original on 20 November 2012.. பார்த்த நாள்: 14 February 2010.
3. ↑  G. S. Paul (1 March 2006). "First Dronacharya awardee". *Chandigarh Tribune*.. பார்த்த நாள்: 28 October 2017.
4. ↑  "Rahul Gandhi, the boxer, is extremely fit". *இந்தியன் எக்சுபிரசு*. 26 May 2009.. பார்த்த நாள்: 28 October 2017.
5. ↑  "Indian boxing's first Dronacharya awardee coach O P Bhardwaj dies". *Inside port*. 21 May 2021.
'*நிகழ்ந்தபோதே எழுதப்பட்ட வரலாறு* (ஆங்கிலம்: History As it Happened) என்ற புத்தகம் 1949 முதல் 1998 உள்ள வரலாற்று கட்டுரைகளின் தொகுப்பாகும். இதனை ஆங்கிலத்தில் தொகுத்தவர்கள் பாபி எஸ். ஓர்டிஸ் மற்றும் திலக் டி.குப்தா ஆவர். இதனைத் தமிழில் மொழிபெயர்த்தவர் ச. சுப்பாராவ். 'மன்த்லி ரெவ்யூ' அமெரிக்காவிலிருந்து கடந்து 60 ஆண்டுகளாக வந்து கொண்டிருக்கும் ஒரு உலக புகழ்பெற்ற இடதுசாரி திங்களிதழ். காரல் மார்க்சு ஆசிரியராகப் பணியற்றிய ரெய்னிச் ஜெய்டுங், லெலின் பதிப்பித்த இஸ்க்ரா, புகாரின் ஆசிரியராய் இருந்து வெளிவந்த பிராவ்தா, இங்கிலாந்தில் இருந்து வெளிவந்த நியூ லேபிட் ரெவ்யூ, ஜப்பானியக் கம்யூனிஸ்ட் கட்சியின் அக்காஹட்டா போல சர்வதேச இடதுசாரி இயக்க வரலாற்றில் தவிர்க்கவியலாத பெயர் 'மன்த்லி ரெவ்யூ'. இதில் 1949-1998 ஆண்டுகளில் வெளிவந்த முக்கியமானக் கட்டுரைகளைத் தொகுத்து 'ஹிஸ்டரி ஆஸ் இட் ஹேப்பான்ட்' (History As it Happened) என்ற பெயரில் மன்த்லி ரெவ்யூ பதிப்பகமே ஆம் ஆண்டு வெளியிட்டது. இது ஐன்ஸ்டீன், சே குவேரா, பால். எம். ஸ்வீஸி, பால் பரான், லியூ ஹீபர்மன் போன்ற ஆளுமைகள் எழுதிய கட்டுரைகள் கொண்ட தொகுப்பு; வரலாற்று முக்கியத்துவம் வாய்ந்த நிகழ்வுகள் நடந்தபோதே எழுதப்பட்டு இன்றைக்கும் இடதுசாரிகள் அனைவரும் வாசிக்கும் அவசியம் உள்ள தொகுப்பு.

வெளி இணைப்புகள்
---------------

* பரணிடப்பட்டது 2018-09-12 at the வந்தவழி இயந்திரம் – "ஆவணபடுத்தப்பட்ட இணைப்பு"
* நூல் வெளி: தேவை ஒரு சுயமதிப்பீடு, தி இந்து (தமிழ்), நாள்: ஆகஸ்ட் 16, 2014
**சன்யோகிதா ரானே சர்தேசாய்** (*Sanyogita Rane*)(20 ஆகத்து 1923 - 12 சனவரி 2017) கோவாவின் முதல் பெண் நாடாளுமன்ற உறுப்பினர் ஆவார். இவர் 1980ஆம் ஆண்டு நடைபெற்ற தேர்தலில் மகாராட்டிரவாதி கோமந்தக் கட்சியின் சார்பில் போட்டியிட்டு வடக்கு கோவாவின் நாடாளுமன்ற உறுப்பினராகத் தேர்ந்தெடுக்கப்பட்டார்.

ஆரம்ப வாழ்க்கை மற்றும் கல்வி
----------------------------

ரானே 1923 ஆகத்து 20 அன்று மத்தியப் பிரதேசத்தின் குவாலியரில் பிறந்தார். இவரது தந்தை அணித்தலைவர் தத்தாஜி ராவ் போஸ்லே ஆவார். இவர் சத்தாரியைச் சேர்ந்த மேஜர் ஜோய்பா எஸ். ரானே சர்தேசாய் என்பவரை மணந்தார். இவர் வீர் சக்ரா விருது பெற்ற (மரணத்திற்குப் பின்), ஐந்தாவது கர்வால் படைப்பிரிவில் இரண்டாவது லெப்டினன்ட் ஜெயேந்திர ரானேவின் தாய் ஆவார். இவர் குவாலியரில் உள்ள கஜ்ரா ராஜே உயர்நிலைப் பள்ளியில் படித்தார்.

அரசியல் வாழ்க்கை
----------------

ரானே 1980 முதல் 1985 வரை மக்களவை உறுப்பினராக இருந்தார். இவர் மகாராட்டிரவாதி கோமந்தக் கட்சி சார்பில் தேர்ந்தெடுக்கப்பட்டார். மக்களவைத் தேர்தலில் வெற்றி பெற்ற கோவாவின் ஒரே பெண் நாடாளுமன்ற உறுப்பினர் இவரே. 1984 மற்றும் 1991 மக்களவைத் தேர்தல்களிலும் சுயேச்சையாகப் போட்டியிட்டுத் தோல்வியடைந்தார். இவர் கோவா விடுதலைக்குப் பிந்தைய காலத்தின் தீவிர அரசியல்வாதியாக இருந்தார். தீவிர அரசியலில் நுழைந்த மிகச் சில பெண்களில் இவரும் ஒருவர்.

ரானே ஒரு சமூக சேவகர் ஆவார். இவர் தரைப்படை நல மையம் (1952-59) மற்றும் பெண்கள் அமைப்பு, புஜ் (1953-59) ஆகிய இராணுவ நலன் மையத்தின் உறுப்பினராக இருந்தார். இவர் கோலாப்பூர் (1967-69) மகாராணி சாந்தாதேவி கைக்வாட் கிரக அறிவியல் நிறுவனம் செயலாளராகவும் பணியாற்றினார். ரானே 1974 முதல் கோவாவின் பிச்சோலிம் குடும்பம் மற்றும் குழந்தைகள் நல மையத்திலும், 1977 முதல் கோவா பெண்கள் உதவி மையக் கிளையின் உறுப்பினராகவும் இருந்தார். 1976ஆம் ஆண்டு முதல் வடக்கு கோவாவின் சுரங்கத் தொழிலாளர்களின் குழந்தைகளின் மதிய உணவுத் திட்டத்தின் ஒரு பகுதியாகவும் இருந்தார்.

இறப்பு
------

ரானே, தனது 96வது வயதில், வடக்கு கோவாவில் உள்ள கர்ச்சிரெம், சன்குலிமில் உள்ள தனது இல்லத்தில் காலமானார். இவருக்கு இரண்டு மகன்கள் மற்றும் ஒரு மகள் உள்ளனர்.

மேற்கோள்கள்
-----------

1. 1 2 3 4  Goa, Team Digital. "Goa's First Lady Parliamentarian Sanyogita Rane No More | Digital Goa". *digitalgoa.com* (ஆங்கிலம்). 2017-07-29 அன்று மூலம் பரணிடப்பட்டது. 2017-07-29 அன்று பார்க்கப்பட்டது.
2. ↑  "Members Bioprofile". *164.100.47.194*. 2017-07-29 அன்று பார்க்கப்பட்டது.
3. 1 2  "Ex MP Sanyogita Rane-Sardessai passes away". *news.webindia123.com*. 2017-07-29 அன்று மூலம் பரணிடப்பட்டது. 2017-07-29 அன்று பார்க்கப்பட்டது.
இயற்பியலில், **காந்த இயக்கு விசை** (Magneto motive force) காந்தச் சுற்றமைப்பின்/சுற்றதரின் காந்தப் பெருக்குக்கான சமன்பாட்டில் வரும் ஓர் அளவாகும். இது ஃஆப்கின்சனின் விதி எனப்படுகிறது.

```
{\displaystyle {\mathcal {F}}=\Phi {\mathcal {R}},}
```

இங்கு *Φ* என்பது காந்தப் பெருக்காகும்; *R* என்பது சுற்றமைப்பின் எதிர்ப்பு/காந்த எதிர்ப்பு ஆகும். இந்தச் சமனபாட்டில் உள்ள காந்த இயக்கு விசை ஓம் விதியில் உள்ள *V* போல அமைவதைக் காணலாம்: *V* = *IR*.

காந்த இயக்கு விசை மின் இயக்கு விசையை ஒத்ததாகும். மி இ வி (= மின்னோட்டம் தராத மின்கலம் போன்ற மின்வாயிலின் இருமுனைகளில் அமையும் மின்னிலை வேறுபாடு அல்லது மின்னழுத்த வேறுபாடு) ஏனெனில் மின்னோட்டம் தான் காந்தச் சுற்றதரில் காந்தப் பெருக்கை ஏற்படுத்துகிறது; அதாவது,

1. *ℱ* = *NI*
இங்கு *N* சுருளில் உள்ள சுற்றுகளின் எண்ணிக்கை
*I*மின்சுற்றதரில் பாயும் மின்னோட்டம்
2. *ℱ* = *ΦR*
இங்கு *Φ* காந்தப் பெருக்கு (பாயம்)
*R* காந்த எதிர்ப்பு (reluctance)
3. *ℱ* = *HL*
இங்கு *H* காந்தமாக்க விசை அல்லது காந்தப்புலச் செறிவு
*L*சுருட்டையின் (solenoid) சராசரி நீளம் அல்லது திருகுசுருட்டையின் (toroid) பருதி

மேற்கோள்கள்
-----------

* *The Penguin Dictionary of Physics*, 1977, ISBN 0-14-051071-0
* *A textbook of Electrical Technology*, 2008, ISBN 81-219-2440-5